laion/Wikipedia-Exotic huggingface dataset:
Yadkini maakond

Yadkini maakond (Yadkin County) on maakond USA-s Põhja-Carolina osariigis Piedmonti piirkonnas. Maakonna põhja- ja idapiiriks on Yadkini jõgi, mille järgi ta on nime saanud. Maakonna halduskeskus on Yadkinville. Maakonna pindala on 874 km². Veepindala on 5 km². Elanike arv oli 2000. aasta rahvaloenduse järgi 36 348. Aastal 1990 oli elanikke 30 448. Surry maakond (põhjas) Forsythi maakond (idas) Davie maakond (kagus) Iredelli maakond (edelas) Wilkesi maakond (läänes) Maakond moodustati 1850. aastal Surry maakonna osast, mis jäi Yadkini jõest lõuna poole. Yadkini maakond kuulub piirkondlikku organisatsiooni Northwest Piedmont Council of Governments. Maakonnal on 12 halduslikku alajaotust (township): Boonville Deep Creek East Bend Forbush North Buck Shoals North Fall Creek North Knobs North Liberty South Buck Shoals South Fall Creek South Knobs South Liberty Arlington Boonville East Bend Jonesville Yadkinville Yadkini maakonnas oli 36 348 inimest, 14 505 leibkonda ja 10 588 perekonda. Rahvastiku tihedus oli 42 in/km². Elamuühikuid (housing units) oli 15 821 (keskmine tihedus 18/km²). Rassiline koosseis oli järgmine: valgeid 92,54% mustanahalisi 3,43% põlisameeriklasi 0,16% aasialasi 0,17% Vaikse ookeani saarte rassist 0.02% teistest rassidest 2,91% mitmest rassist 0,77% Ladinaameeriklasi (sõltumata rassist) oli 6,48%. 14 505 leibkonna seas oli 32,10% neid, kus oli alla 18-aastasi lapsi; 60,00% koos elavaid abielupaare; 9,00% neid, kus oli ilma abikaasata naine; 27,00% neid, mis ei olnud perekonnad. 24,00% kõigist leibkondadest koosnes üksikutest ja 10,50% leibkondadest oli mõni üksi elav vähemalt 65-aastane inimene. Leibkonnas oli keskmiselt 2,47 inimest ja perekonnas keskmiselt 2,92 inimest. Elanikud jagunesid ealiselt nii: 24,00% alla 18-aastasi; 7,50% 18–24-aastasi; 30,20% 25–44-aastasi; 24,20% 45–64-aastasi; 14,20% üle 65-aastasi. Ea mediaan oli 38 aastat. Iga 100 naissoost inimese kohta tuli 96,40 meessoost inimest. Iga vähemalt 18-aastase naise kohta tuli 93,60 meest. Leibkonna aastasissetuleku mediaan oli 36 660 dollarit, perekonna sissetuleku mediaan 43 758 dollarit. Meeste sissetuleku mediaan oli 29 589 dollarit, naistel 22 599 dollarit. Sissetulek elaniku kohta oli 18 576 dollarit. 10,00% elanikkonnast ja 7,10% perekondadest elas allpool vaesuspiiri. Kogu elanikkonnast elas allpool vaesuspiiri 10,90% alla 18-aastasi ja 17,40% üle 65-aastasi. Yadkini maakonnas on kaks keskkooli (Forbushi ja Starmounti keskkool) ning 8 alg- ja põhikooli. Yadkini maakond on osa Yadkini oru veinipiirkonnast. Kasvatatakse tubakat, mais, nisu, kaera, otra, sojauba ja heina. Peetakse veiseid. Raiutakse mändi ja tamme. 2020 United States Census, vaadatud 1.01.2022. Yadkini maakonna koduleht (inglise keeles)
Minister

Minister on riigihalduse mõnd konkreetset valdkonda, harilikult ministeeriumi juhtiv poliitik. Sõltuvalt riigist kuuluvad valitsusse kas kõik või ainult tähtsamate ministeeriumite ministrid. Ministeeriumita ministrit nimetatakse portfellita ministriks. Mõnes riigis nimetatakse valitsust ministrite kabinetiks või ministrite nõukoguks. Samas võidakse Eesti mõistes ministritega samaväärseid valitsusliikmeid ja riigiametnikke nimetada teisiti, näiteks täidavad Mehhikos seda funktsiooni riigisekretärid ning Nõukogude Liidus olid 1946. aastani rahvakomissarid. Peaminister Justiitsminister Kaitseminister Keskkonnaminister Välisminister Portfellita minister
Lingayeni laht

Lingayeni laht on laht Lõuna-Hiina meres, Filipiinide saarestiku loodeosas Luzoni saare rannikul. Lahe pindala on 2100 km², see piirneb Pangasinani ja La Unioni provintsidega. Lahe looduslikeks piirideks on Zambalesi mäed ja Kesk-Kordiljeerid. Lingayeni lahes asuvad mitmed väikesed saared. Selle lääneosas domineerivad korallrahud, neid leidub paiguti ka lahe idaosas, mida ääristavad liivased rannad. Lingayeni lahe lõunaossa suubub Agno jõgi, seal iseloomustab lahte pehme jõesetetest moodustunud põhjapinnas. Lingayeni lahe kaldal asuvatest linnadest on olulisimad Pangasinani provintsi keskus Lingayen, samas provintsis asuvad Dagupan City ja Alaminos City ning La Unioni provintsis paiknev San Fernando City. Lahes on rikkalikud kalavarud, mis ülepüügi tõttu on viimastel kümnenditel oluliselt vähenenud. Oluline sissetulekuallikas laheäärsetes provintsides on soola tootmine, mis toimub mereveest soola eraldamise teel. Lingayeni laht oli oluline strateegiline punkt Teises maailmasõjas. 22. detsembril 1941 randusid Lingayeni lahes Jaapani väed kindralleitnant Masaharu Homma juhtimisel. Sellega algas Jaapani sissetung Filipiinidele. 9. jaanuaril 1945 samas lahes läbi viidud operatsiooniga alustasid Ameerika Ühendriikide ja Austraalia väeüksused Luzoni saare tagasivallutamist jaapanlastelt. Lingayeni lahe dessant Lingayeni lahe lahing
Lingayeni lahe lahing

Lingayeni lahe lahing on fiktiivne lahing Teises maailmasõjas, mis olevat toimunud 10. detsembril 1941 Filipiinide armee ja Luzoni saarele sissetungi kavandanud Jaapani vägede vahel. Seda olematut sündmust kasutati Filipiinidel ja Ameerika Ühendriikides sõjapropaganda eesmärkidel. 11. detsembril 1941 Filipiinide pealinna Manilasse jõudnud teadete kohaselt oli Filipiinide maaväe 21. diviis löönud eelmisel õhtul tagasi jaapanlaste randumiskatse Lingayeni lahes, uputades enamuse sissetungiks kasutatud laevadest ja tekitades jaapanlastele ulatuslikke inimkaotusi. Olukorda uurima saabunud ajakirja Life fotograaf Carl Mydans ei leidnud aga mingeid märke lahingu toimumisest. Selgus, et Agno jõe suudmes oli eelmisel õhtul märgatud tundmatut mootorpaati, mille pihta avati tuli kõigist relvadest. Paat, mis oli tõepoolest Jaapani mereväe luurealus, pääses tulistamisest vigastusteta ja selle meeskonna kogutud andmeid kasutati hiljem tegeliku sissetungi kavandamisel. Vaatamata sellele, et tegelik olukord oli kindral Douglas MacArthuri alluvuses tegutsevate USA Kaug-Ida Relvajõudude juhtkonnale teada, väljastati 11. detsembril nende pressiülema major Legrande Dilleri poolt ikkagi ülekaalukat võitu kajastav pressiteade. Ameerika Ühendriikides avaldas ajaleht New York Times selle põhjal esiküljeloo pealkirjaga "Jaapani väed Luzoni lääneosas hävitatud". Teadeteagentuur United Press läks veelgi kaugemale ja avaldas uudise Lingayeni lahe piirkonnas aset leidnud kolmepäevasest lahingust, mille käigus hävitati 154 vastase laeva, ilma et ükski jaapanlane elavana kaldale oleks jõudnud. Fiktiivset lahingut kajastavale pressiteatele lisandus 12. detsembril veel ka legend lennuväekapten Colin P. Kelly'st, kes olevat oma pommitajaga B-17 hävitanud Jaapani lahingulaeva Haruna. Kelly ise hukkus tõepoolest õhulahingus Jaapani hävituslennukiga, kuid ühtegi lahingulaeva ei olnud ta pommitanud, sest neil päevadel ei viibinud Filipiinide lähistel ühtegi jaapanlaste sõjalaeva. See ei takistanud kapten Kelly legendil omandamast rahvasuus veelgi värvikamat kirjeldust, mille kohaselt olevat Kelly juhtinud oma lennuki Jaapani lahingulaeva pihta ja saanud nii Teise maailmasõja esimeseks enesetapulenduriks. Jaapanlaste tegelik sissetung Lingayeni lahte leidis aset 22. detsembril 1941 ja oli erinevalt väljamõeldud lahingust sõjaliselt edukas. Sellest räägitakse kui Lingayeni lahe dessandist ja see moodustas ühe osa Filipiinide vallutamisest. Lingayeni lahe dessant (1941) Filipiinide vallutamine (1941–1942) Filipiinide vallutamine (1944–1945) Toland, John. The Rising Sun: The Decline and Fall of the Japanese Empire 1936–1945. Barnsley: Pen & Sword Military Classics, 2005, pp. 245–246. ISBN 1844153045.
Leonid Slutski

Leonid Eduardovitš Slutski (vene keeles Леонид Эдуардович Слуцкий; sündinud 4. jaanuaril 1968 Moskvas) on Venemaa poliitik, Riigiduuma väliskomisjoni esimees aastast 2016. Riigiduuma liige on Slutski alates 1999. aastast. Ta kuulub Liberaaldemokraatlikku Parteisse. Slutski on majandusteaduste doktor. 1999. aastal valitud Riigiduuma koosseisus oli ta väliskomisjoni aseesimees, aastast 2003 sama komisjoni esimene aseesimees ning aastal 2016 valiti ta komisjoni esimeheks. Slutski veebisait
Kauka tänav

Kauka tänav on tänav Tallinna Kesklinna linnaosa Sibulaküla asumis. Tänav kulgeb Kentmanni tänavalt Lauteri tänavani, ristudes Kaupmehe tänavaga ja Lembitu tänavaga. Kauka tänav on ligikaudu 270 meetrit pikk. Kauka tänava ääres on Lembitu park. Kuni 1959. aastani oli tänava nimeks Kaupmehe põik. Alates 25. septembrist 1959 oli tänava nimi Rudolf Vakmanni tänav. Praegust nime kannab Kauka tänav alates 18. oktoobrist 1991. Kauka tänav Kauka tänav 2022. aasta mais http://www.eki.ee/knab/tallinn1.htm Päring kohanimeandmebaasist. Eesti kohanimed
Immanuel Kanti nimeline Balti Föderaalülikool

Immanuel Kanti nimeline Balti Föderaalülikool (Балтийский федеральный университет имени Иммануила Канта) on föderaalülikool Kaliningradis. Kõrgkool loodi 1948. aastal Kaliningradi Riikliku Pedagoogilise Instituudina (Калининградский государственный педагогический институт). Aastal 1966 kujundati see ümber Kaliningradi Riiklikuks Ülikooliks (Калининградский государственный университет). Aastal 2005 nimetati ülikool ümber Immanuel Kanti nimeliseks Venemaa Riiklikuks Ülikooliks (Российский государственный университет имени Иммануила Канта) ja hakkas ennast pidama Königsbergi Ülikooli järglaseks. Alates 2011. aastast kannab ülikool praegust nime. Ülikool on nimetatud Immanuel Kanti järgi, kes sündis Königsbergis ja õppis ning töötas sealses ülikoolis. Königsbergi ülikool Официальный сайт Балтийского федерального университета имени Иммануила Канта. kantiana.ru
Mulla veerežiim

Mulla veerežiim on nähtuste kompleks, mis on seotud vee mulda tungimise, seal liikumise ja kaoga mullast aasta jooksul. Seda määravad mulla osakeste füüsilised omadused ja suurused. Mulla poorsus määrab mulla veekinnihoidmise võimalusi. Kui kõik poorid on veega täis, siis muld on veega küllastatud. Mulla veerežiimi mõjutavad tegurid on reljeef, kliima, mulla koostis, põhjavee seis ja taimkate. Kui Eestis aasta keskmine sademete hulk (550–650 mm) ületab aurumist (umbes 300 mm), siis Eesti muldadele on iseloomulik peamiselt läbiuhtumise tüüpi veerežiim. Kui mulla veerežiim inimtegevuse jaoks ei sobi, siis võib seda reguleerida. Selleks kasutatakse järgmisi meetodeid: pinnaprofileerimine kuivendamine niisutamine kombineeritud meetmed mulla aktiivveemahutavuse suurendamine - sügavkobestamine lume ja lume sulavee kogumine võimalikult varajane külv rullimine multšimine Muld (konspekt) "Environmental Terminology and Discovery Service (ETDS)". Originaali arhiivikoopia seisuga 18. juuli 2015. Vaadatud 20. augustil 2011.
Ellina Anissimova

Ellina Anissimova (sündinud 7. juunil 1992 Narvas) on Eesti kergejõustiklane, vasaraheitja. Tema isiklik rekord on 31. mail 2017 Tallinnas heidetud 60,71. Tema treenerid on tema isa Sergei Anissimov ja 2008. aasta Pekingi olümpiamängude hõbemedali võitja valgevenelane Vadim Devjatovski. 2008. aastal võitis Ellina Anissimova Eesti juunioride meistrivõistlustel hõbemedali isikliku rekordiga 49,01. 11. mail 2009 püstitas Anissimova Tallinnas kaks Eesti A-vanuseklassi (U18) rekordit vasaraheites: 3 kg vasaraga 59,34 m ja 4 kg vasaraga 51,48 m. 8. juulil 2009 sai ta kergejõustiku noorte (U18) maailmameistrivõistlustel Itaalias Brixenis 17. koha tulemusega 51,36 m. 2. augustil 2009 Tallinnas Kadrioru staadionil sai ta Eesti meistrivõistlustel 2. koha tulemusega 53,68 m. 13. aprillil 2010 osales Anissimova Valgevenes vasaraheitevõistlusel, kus saavutas esikoha uue isikliku rekordiga 57,84 m. 22. juulil 2010 esindas ta Eestit 13. juunioride maailmameistrivõistlustel Kanadas Monctonis ja sai 20. koha tulemusega 51,88 m. 6. juulil 2011 Rakveres Eesti juunioride meistrivõistlustel saavutas ta esikoha tulemusega 58,63 m. 29. juulil 2011 Tallinnas 94. Eesti meistrivõistlustel sai Ellina Anissimova esikoha tulemusega 57,36 m ja tuli Eesti meistriks. 16. septembril 2011 Tallinnas püstitas ta TTÜ staadionil Audentese lahtistel vasaraheitevõistlustel uue Eesti rekordi juunioride vanuseklassis – 60,23 m (eelmine rekord 58,77 m kuulus Maris Rõngelepale). https://www.iaaf.org/athletes/estonia/ellina-anissimova-249507 Молотом по всей спортивной Европе, DzD.ee, 20.08.2011 Kergejõustik: Ellina Anissimova uuendas Eesti noorterekordeid, Ida-Virumaa spordiliit Kergejõustik: Ellina Anissimova noorte MMil 17., Ida-Virumaa spordiliit "Eesti meistrivõistluse tulemused" (PDF). Originaali (PDF) arhiivikoopia seisuga 4. märts 2016. Vaadatud 24. septembril 2011. Elina Anissimova heitis Valgevenes vasarat 57.84[alaline kõdulink], ERR Sport, 13.04.2010 Ellina Anissimova sai juunioride MM-il 20. koha[alaline kõdulink], ERR Sport, 22.07.2010 Eesti juunioride meistrivõistluse tulemused Eesti meistrivõistluse tulemused Sündis uus Eesti rekord juunioride vasaraheites, Õhtuleht, 16.09.2011 Ellina Anissimova Rahvusvahelise Kergejõustikuliidu kodulehel (inglise) Ellina Anissimova tulemused Ellina Anissimova pildid 19-летняя Эллина Анисимова метает молот и считает, что парней это не отпугивает, 05.09.2011
Andres Loigom

Andres Loigom (sündinud 4. novembril 1961) on eesti muusik. Ta on olnud ansambli Kapell liige. Ta on koostanud lastelaulude noodikogumiku "Väike meistrimees" (K-print, 2007). "Andres Loigom: Aitasime laulu teeotsale hästi palju mudilasi" Kuma Ristsõnade intervjuu, oktoober 2007
Tarvo Jaaksoo

Tarvo Jaaksoo (sündinud 15. mail 1967) on eesti basskitarrist. Ta mängib ansamblites Jäääär, L'Dorado, Moskva Odessa. Tal on vanem õde Ülle Niinemets ja tütar Sarah Maria Jaaksoo.
Mihkel Kukk (sportlane)

Mihkel Kukk (sündinud 8. oktoobril 1983 Jõgeval) on eesti odaviskaja. Ta lõpetas 2002. aastal Jõgeva Gümnaasiumi ja 2013. aastal Tallinna Tehnikaülikooli transpordiehituse erialal. Tema isiklik rekord on 22. juulil 2008 Stockholmis visatud 81,77. Ta on tulnud Eesti meistriks 2008. ja 2011. aastal. Mihkel Kukk Rahvusvahelise Kergejõustikuliidu kodulehel (inglise) Biograafia ESBL-is
Kapell (ansambel)

Kapell on ansambel, mille asutasid 1980. aastal toonase Tallinna 22. Keskkooli õpilased. Enamik neist laulis ka segakooris Noorus. Aktiivne tegevus lõppes 1990. aastate alguses. 2012. aastal tuli ansambel üheks esinemiseks kokku, et tähistada Saue vallas Vanamõisas muusikaürituse Harku Kantri 25. aastapäeva. Koosseis: Andres Loigom (laul, kitarr) Kalle Imatov [ Immato ] (akordion, mandoliin) Andres Rämmi (viiul) Guido Ausmaa (basskitarr) Indrek Tiisel (trummid, suupill) Ants Johanson (bandžo, trummid, kitarr) "Nii see on" (1988) "Kapell" (1990)
Raul Sepper

Raul Sepper (6. aprill 1951 Raasiku – 19. juuli 2024) oli eesti muusik. Ta õppis Aruküla koolis ja Tallinna 16. Keskkoolis (praegu Sikupilli keskkool). Ta on kuulunud ansamblitesse Ruja, Polyphon, Vitamiin, Singel, Oomen. 2018. aastal valiti Raul Sepper aktsiooni "Sajandi 100 arukülalast" raames toimunud rahvaküsitluse tulemusel saja meeldejäävama arukülalase hulka. "Kõik on nii kui on..." (2001) Eesti muusika biograafiline leksikon, 2. köide, lk. 282, Tallinn, 2008 Koppelmaa, Külli (5. september 2018). "Aruküla Kultuuriseltsi EV100 kingitus – kogumik „Sajandi 100 arukülalast"". Sõnumitooja. Vaadatud 25.04.2020. Raul Sepper Band bändide andmebaas "Aruküla elanik Raul Sepper laulis Vitamiinis" Sõnumitooja, 21. juuli 2010
Anne Veesaar

Anne Veesaar (sündinud 4. juulil 1957 Valgas) on eesti näitleja. Ta on lõpetanud 1980. aastal Tallinna Riikliku Konservatooriumi lavakunstikateedri näitlejana (9. lend). Ta töötas aastatel 1980–1989 Rakvere Teatris ja seejärel kuni 2004. aastani Vanalinnastuudios, sealhulgas 2002–2004 direktorina. Hiljem on olnud vabakutseline näitleja. Ta on tegutsenud ka muusikaliprodutsendina (Smithbridge Productions). Veesaar on mänginud telelavastustes ("Kummaline missis Savage", 1990) ja ‑seriaalides (Mare Peterson, "Õnne 13" alates aastast 1993; "Tuulepealne maa" 2008; "Viimane võmm" 2015) ja kuuldemängudes („Jahistseenid”, 1996) ning osalenud Eesti Televisiooni meelelahutussaadetes. 1976 – "Minu naine sai vanaemaks" telemängufilm, Helga 1981 – "Keskpäev" telemängufilm 1993 – "Kapsapea" nukufilm, Liisbet (hääl) 1997 – "Tagasi Euroopasse ehk Kapsapea 2" nukufilm, Roosi (hääl) 1993 – "Väekargajad" lühifilm, Hädi 2000 – "Saamueli internet" nukufilm, Saamueli eit (hääl) 2006 – "Georg" telemängufilm, Jekaterina Furtseva 2015 – "Släkkerid EP01 - Rabarberikook" tudengifilm, lasteaia juhataja 2022 – "Võõrad" tudengifilm, Veera 2018 – ETV "Ringvaate" Terasmikrofon Ta on olnud abielus näitleja ja lavastaja Talvo Pabutiga (abielust sündis poeg Ott Pabut) ja helirežissöör Jaak Ellinguga. Anne Veesaar. Eesti Teatriliit. Anne Veesaar. IMDb. Siin ja praegu: Anne Veesaar. arhiiv.err.ee, 10. märts 2001. Tähelaev: Anne Veesaar. arhiiv.err.ee, 25. veebruar 2007. Anne Veesaar toob Palmse mõisa briti staarnäitleja sära. Eesti Päevaleht, 22. juuli 2009. Anne Veesaar 60! Õhtuleht, 5. juuli 2017. Ukrainas toimunud võtetelt koju naasnud Anne Veesaar .... err.ee, 2. märts 2023.
Vissulaid

Vissulaid on 3,5 hektari suurune saar (laid) Hiiu maakonnas Hiiumaa vallas Tareste lahes. See asub Hiiumaa kirderanniku lähedal, Kärdlast 5 km kirdes ja Hiiessaarest 1 km põhjas. Saare rannajoone pikkus on 2,46 kilomeetrit. Saar on kruusase pinnamoega, lõunasse eendub liivane maasäär. Saarel kasvab kadastik. Saart on 1886 mainitud kui Wissa. Laiu lähistel uppus 24. novembril 1934 Soome kuunar "Sovinto". Saar kuulub Väinamere hoiuala koosseisu ja on looduskaitse all. Vaade Vissulaiule Paluküla kiriku tornist Marja Kallasmaa: "Hiiumaa kohanimed". Eesti Keele Sihtasutus. Tallinn 2010. "Sovinto" vrakk. Kultuurimälestiste register Vissulaid Eesti looduse infosüsteemis
Christianus Carolus Henricus van der Aa

Christianus Carolus Henricus van der Aa (25. august 1718 Zwolle – 23. september 1793 Haarlem) oli hollandi luterlik teoloog. Biograafiad
Christianus van der Aa

Christianus van der Aa on olnud mitme tuntud inimese nimi: Christianus Carolus Henricus van der Aa, hollandi teoloog (1718–1793) Christianus Petrus Eliza Robidé van der Aa, hollandi jurist ja kirjamees (1791–1851)
Christianus Petrus Eliza Robidé van der Aa

Christianus Petrus Eliza Robidé van der Aa (10. oktoober 1791 Amsterdam – 14. mai 1851 Oosterbeek) oli hollandi jurist ja kirjamees.
Pierre Jean Baptiste Charles van der Aa

Pierre Jean Baptiste Charles van der Aa (31. oktoober Haarlem 1770 – 12. mai 1812 Leiden) oli hollandi jurist ja kirjamees.
Hans Aabech

Hans Vilhelm Aabech (1. november 1948 Kopenhaagen – 8. jaanuar 2018 Kopenhaagen) oli taani jalgpallur. Ta on mänginud kolm mängu Taani koondises. Jalgpallur Kim Aabech on tema poeg.
Tone Damli Aaberge

Tone Damli Aaberge (sündinud 12. aprillil 1988 Sogndali vallas) on norra poplaulja.
Thorstein Aaby

Thorstein Aaby (3. aprill 1971 Porsgrunn – 24. juuli 2007) oli norra kitarrist ja laulja, ansambli Pagan's Mind asutajaliige.
Kitarristide loend

Siin on loetletud kitarriste. Thorstein Aaby Angela Aak John Abercrombie Björn Afzelius Ain Agan Duane Allman Dave Alvin Toomas Anni Billie Joe Armstrong Madis Arukask Chet Atkins Syd Barrett Aleksandr Barõkin Jeff Beck Chuck Berry Nevil Blumberg Bonzo Benjamin Burnley Glen Campbell Vivian Campbell Jason Carter Charlie Christian Eric Clapton Steve Clark Eddie Clarke Kurt Cobain Larry Coryell Arthur Crudup Dimebag Darrell Oleg Davidovitš Tom DeLonge Brad Delson Pierre Dørge K. K. Downing Oscar Dronjak The Edge Jeremy Enigk Jad Fair Massimo Felici Robert Fripp Bill Frisell John Frusciante Noel Gallagher Synyster Gates Janick Gers David Gilmour José González Francis Goya Samu Haber Jeff Hanneman Hugh Harris Polly Jean Harvey Richie Havens Jeff Healey Jimi Hendrix Dan Hoerner Lauren Hoffman Buddy Holly Jørgen Ingmann Tony Iommi Andres Jaadla Raul Jaanson Andres Joamets Laur Joamets Robert Johnson Kevin Jonas Craig Jones Danny Jones Robert Jürjendal Roald Jürlau Martin Jürman Kristjan Kaasik Kurmet Kahju Karl Kallas Markus Karmo Tom Kaulitz Ryō Kawasaki Tiit Kiken B.B. King Kerry King Kristjan Kirme Kai Kivi Gaute Kivistik (Einar Süggu) Mark Knopfler Vjatšeslav Kobrin Timo Korhonen Paul Kossoff Lenny Kravitz Rauno Kutti Toomas Kõrvits Tõnis Kõrvits Kristo Käo Kari Kärner Kasper Pals Karl Laanekask Denny Laine Yuri Landman Taavi Langi Erko Laurimaa Tõnis Leemets Jegor Letov Tony Levin Adam Levine Elmar Liitmaa Georg Listing Uno Loop Benji Madden Daron Malakian Vello Marken Bob Marley Chris Martin Brian May John McLaughlin Matteo Mela Alyson Michalka Lorenzo Micheli John Mills Miyavi Erik Mongrain Wes Montgomery Carlos Montoya Gary Moore Dave Murray Dave Mustaine Heiki Mätlik Kai Nieminen Jaanus Nõgisto Raul Ojamaa Mike Oldfield Ivo Orav Orianthi Jimmy Page Şebnem Paker Les Paul Jaan Pehk Carl Perkins Dave Pirner Luke Pritchard Jade Puget Jorma Puusaag Teet Raik Bonnie Raitt Riku Rajamaa Lee Ranaldo Mihkel Raud Randy Rhoads Keith Richards Pepe Romero Andres Roots Ryan Ross Stig Rästa Carlos Santana Chuck Schuldiner Andres Segovia Riho Sibul Artur Skrõpnik Slash Adrian Smith Robert Smith Mart Soo Jaak Sooäär Patryk Dominik Sztyber Cat Stevens Jeff Stinco Roy Strider Jesper Strömblad Patrick Stump Taylor Swift Niklas Sundin Jussi Sydänmaa Frank Zappa Gerry Rafferty John Michael Talbot Kristjan Tamm Villu Tamme Francisco Tárrega Markus Teeäär Shane Told Jukka Tolonen Tarvo Kaspar Toome David Torn Pete Townshend Joe Trohman Brendon Urie Steve Vai Robert Vaigla Allan Vainola Hilton Valentine Tarvo Valm Andres Vana Toomas Vanem Eddie Van Halen Sven Varkel Arno Veimer Kalle Vilpuu Veljo Vingissar Urmas Voolpriit Muddy Waters Mikey Welsh Hank Williams III Pete Willis Howlin' Wolf Neil Young Thomas Youngblood
Edgar Aabye

Edgar Lindenau Aabye (14. september 1865 – 30. aprill 1941) oli taani köievedaja. Ta tuli 1900. aasta suveolümpiamängudel Taani-Rootsi ühisvõistkonna koosseisus olümpiavõitjaks.
Lingayeni lahe dessant

Lingayeni lahe dessandiks nimetatakse kahte sõjalist operatsiooni, mis sooritati Teise maailmasõja ajal Filipiinide saarestiku Luzoni saare Lingayeni lahe piirkonnas: Lingayeni lahe dessant oli Jaapani relvajõudude operatsioon 22. detsembril 1941, millega algas Filipiinide vallutamine. Lingayeni lahe dessant oli Ameerika Ühendriikide relvajõudude operatsioon 9. jaanuaril 1945, millega alustati Luzoni saare vallutamist jaapanlastelt. Seda on nimetatud ka Lingayeni lahe vabastamiseks.
Muusik Seif

Muusik Seif (kasutatud ka nime Music Seif) oli Eesti ansambel, mille asutas laulja Tõnis Mägi 1981. aastal. Tõnis Mägi – vokaal Elmu Värk – soolokitarr Jaak Ahelik – trummid Mati Vaarmann – klahvpillid Jaanus Raudkats – basskitarr Aare Põder – klahvpillid Margus Orav – basskitarr Mikk Targo – trummar Avo Ulvik – klahvpillid Anne Veski – vokaal EE 12. köide, 2003: 558. Muusik Seif andmebaasis MusicBrainz (inglise keeles)
Raekoja tänav

‹ Kaart ajutiselt peidetud (?) › Raekoja tänav on tänav Tallinna vanalinnas Kullassepa tänava ja Vanaturu kaela vahel. Raekoja tänav on üks vanalinna lühemaid tänavaid, selle pikkus võrdub Tallinna raekoja lõunapoolse tagakülje pikkusega. Raekoja tänav on tuntud eelkõige selle poolest, et 14.–19. sajandini asus Raekoja tänaval hoones nr 6/Vanaturu kael 8 endine linna Raevangla (odelie, Büttelei) ja timuka abilise korter. Hoonetes Raekoja 4/6 asub tänapäeval Raevangla Fotomuuseum. Raekoja 4 asub 14. sajandist pärinev vanglaülema ja kohtuteenrite elamu, mida laiendati 1419. aastal ostetud kõrvalasunud väikese elamu arvelt, mis liideti 1440. aastail tehtud ümberehituse käigus, hoonega Raekoja tänav 6 üheks hooneks (Raekoja t. 4/6). Raekoja tänav 4/6 Raekoja tänav 4/6 Raekoja tänav 4 Elamu Raekoja 4 välisuks "Raevangla käsitöökelder". Originaali arhiivikoopia seisuga 31. oktoober 2011. Vaadatud 21. augustil 2011. Poola restauraatorid Tallinnas. Raekoja tänav, 1975-1980, ERM Fk 2644:12913 Elamu Raekoja t.4, 15.-20.saj. Raekoja tänav kultuurimälestiste riiklikus registris